
DETANGTANGKO NAMATnA SKIANIARA 
MAA PA ARANGNI DAI NANGANI ONGA. 


V j',. 

I. Detangtaneko 



nanggni, namgni aro dal-nikgnini a*sdkb chabci 
nichengna hai. 

Mande bi-sa a-gilsako atchichengon bilgrisranggipa 
bakgitchak ong-a, indiba chonbegipa bilgrigipao 
mikkangchini namana ba namgijana ka-pana banga 
amgnirang chipchanga gnang. Iarangko uina maa paa, 
atchu ambi, budetang bitchitang aro uni skanggipa tongtong 
bak nanggipa ma-gitchamrang pagitchamrangoniko 
manrika 


Ua manrikaniko dilatani, bamatani, ranta kaani, aro 
skiatanion ua bi-sani brigipa cholon aro rasong jringjrotni 
ong gni pangchaka. Chongmotan ua bi sa brienba 
rongtalgipa ba ongsigipa ong-genma, ua mandera-gniko 
man na kragipa ba mandeskani matnanganiko aro 
mitchinikaniko man na kragipa ong-genma, ua 
chasongtangko dakchakgipa aro namatgipa ong-genma, 
ba brangatgipa ba nisiatgipa ong-genma ? 

Ia man-rikaniara gisikni aro be-enni biding ong-a. 
Be-eni bidingni kri ma a paaoni bi-sa an-tangan 
mikronrangni, kni aro bigilni rang ba rokomko man rika, 
ma-ani ba paaniba mikkang bimangkoba manrikronga, 
basakoba basakoba ua ma-ani ba paani be-eni 
chu-sokgijanirangko aro maiba saarangko man-ninggniko 

man-rika, aroba basakoba basakoba detangni atchiantal 
kana ong-ani ba kore chaani aselara ma-ani ba paani ba 
uamang sakgnini chu ringrakani a-seloni nabaa, aroba 
basakoba basakoba detangni duk ong-baani a-sel ma-ani 
ba paani tilekanioni ma-ao ba paao nabagipa 
mitchinikbegipa saani rog dongani a-sel ong-a, da-nang ! 
Iarang aro iarang gita be-enni man-rikani ong-a. 

Gisikni bidingo minrikani gisikni gunrang aro 
uarangko ong-baatgnirang ong-a, chongmotan gisik 
seng-anina ba seng-gijanina dakanganirang, 
ka-onangrakanina ba sontol ong-anina dakanganirang, 
sronggija dakani ba agananina ba sronga dakani ba 
agananina dakanganirang aro uandakarang gisikni biding 
ma-a paaoni detangona man-rikgnirang ong-a. 

Ma-ani aro paani namako aro namgijako dakani 
bite nanganiko uamang an-tangtangsan cha-pagiparang 
ongaija, basakoba basakoba detan 0 iang aro detangtangni 
detangtangba cha-pagiparang ong-pana nanga. Nama aro 
namgijako dakanganirangko man-rikani gimin ia 
janapataniara sastroo indine sea baksa nangrima, 
chongmotan "Anga Jihova nangni Isol sanalgipa Isol, 
pagiparangni namgijana dedrangni kosako, angko 
mitchinikgiparangni gitamgipa a-songni kosako, aro brigipa 
chasongni kosako sasti on-gipa, aro angna ka-sagiparang 
aro angni ge-etanirangko manigiparangna, hajal hajalrangna, 
ka-sachakako mesokgipa ong-a". (Re-ong. 20:5-6). 
A-gilsako atchigipa bakgitchak sakanti indakgipa be-eni 

aro gisikni gunrang ba ong-bagnirangko manrikoba, ua 
brienba maa gitasan ba paa gitasan ong-ja, ua an-tangan 
uamang sakgnioni aro pilak sakgipinrangoni dingtang 
antangni gimin aganchake on-na nanggnigipa mande saksa 
onga. Jeba ong chong, sakanti pilak sakgipinrangoni 
dingtang ongoba, ia agilsako tanga dipet mandeskarang 
baksa sakanti nangrimaniko dakna, ku-mongna, ka-rimna, 
cha-rim-ringrimna, dukko chakchikrimna nanggnigipa 
ong a. Ia a-selni gimin ia dai nanggnirangko krae chotna 
amgnigipa ong-bana gita, bakgitchak intaltal brijana 
kingking bi-sako skiani aro ranta ka-ani namen dalgipa 
dakna nanggni onga, maikai ua bi-sajanggi tanganini pilak 
dakna nanggnirango mandeskarang baksa ka sagrike, 
kumonggrike, karimpae nangrimanio dalrorogen aro 
maikai a gilsako tanga dipet ua an tangna aro 
mandeskarangna pilak dai nanggnirangko dakgen aro 
chusokatgen. 

Matburungrangni bi-sarang dumano ru utgija 
an-tangni chaaniko amna aro antangtangna warachakna 
aro rakkina changrongbaa. Indiba mande bi sa indake 
ong-ja. Ru-utmanosa briaia, aro ia brikujani somoi 
ong mitingo bi sa aldumittangani, ranta ka-ani aro skiatanini 
gimin sakgipinrango pangchakbatna nanga. Ia somoiara 
maa paana, mondolina aro skulna bi-sani cholonko name 
re-dilna aro ong-katatna Isolni on-a chol ong a. Maina 
bi-sani cholon nom-engmitingon ba brikujamitingon 
gonggeoba dimbrengatna altubata. Aganani gnang, "Bol 



bi-sa ong-mitingo uni cheksi jekai dakanga uagitan bol 
dal-gipaong-gen". Bi-sa, brikujamitingo, uni chanchiani aro 
dakani bewalrangko ong-atani aro namatani sal ong-a, 
indiba bi-sa brienba uarang namjaode namatna namen 
neng-bata. Sastroo indine sea gnang, "Bi-sako uni re-na 
nanggni reanio skie taribo; aro bilsi bang-ahaoba ua unoni 
ekjawa" (Toe Ski. 22:6). 

Mande bi-sa atchion da-osan janapa gita 
man-rikaniko man-a. Unbaksaba ia a-gilsakon bi-sani 
samtangtangchi mamanti onganirang, bilrang, majognirang, 
dakchakgnirang, didiatgnirang, kadongatanirang, 
jagitotatgnirang, an-saoatgnirang, ong-siatgnirang aro 
nisiatgnirang gnang, jerangan bisani dalroromitingo uni 
kosako namana ba namgijana salbaani bilko man-gen. Aro 
uabakgitchak ia a-gilsakona napchengani jamano m-utgijan 
iarangni gimin uibana a bachenga, aro uni namnikaniko aro 
namnikgijaniko, bamna skani aro bamna sikgijaniko 
mesokchapnaba abachengronga. 

Ia a-selrangni gimin dambepition mande bi-sa 
chelchakgiparangko aro dakchakgiparangko nangberonga 
Indakgiparang gnang jean janggichina dakanggipa namgipa 
re-ruragni ramako jaksi ota ba re-dila, aro gimagnichina 
dakanggipa ramako gelna didiata, chong-motan, bi sani 
ma-a paa, kristian mondoli, aro songni school. Iarang krae 
ka-paode, aro sakprak ba ge-prakan bi sani namgnina 
antangni dakna nanggniko chu-sokatode, bi-sa an-tangni 
namgipa, sronggipa, kakket aro bebeko dakgipa 

ong-bagnini cholko namen dalbatatgen ba nambatatgen 
aro ia a-gilsakogipa rasongko nisiatgipa, cholonko 
ong-siatgipa aro ka-tongo gisikni janggiko nisiatgipa 
bilrangko warachake chena man-ronggipa ong-atgen. 

Ia nama nanggniko chu-sokatna gita ia 
minggittamoni, chong-motan ma-a paa, mondoli aro 
schooloni, ma-a paani chol nambata, uamangni dai nangani 
dal-bata, aro uamangni detangko krae dakchakani 
nangbatani onga. Detangtangni gimin maapaarang Isolna 
agane on na nanggnigiparang ong a. Uamangni dai nangani 
dal-a ine uibo. Ma a paarang detangko gonggea 
ramarangko re-atode detangni papko dakanini gimin ua 
ma-a paarangko dos gri ine Isol chanjawa. 

Mondolini baschoolni simsakaniona napangna 
skangba bi-sa ma a paani simsakanio dongmitingo, ma-a 
paa detangni gimin simsakgija dake, namako skigija. ba 
namgijako dakna didiatanichi detangni cholonko 
ong-siatmanahaode, mondolini aro schoolni ua bi-sana 
dakgni palko name ba chu soke dakna champengmanaha 
aro basakobabasakobaampiljaatsrangmanaha. Indakgipa 
bi-sako mondoli ba school mamung dakeba dakchakna 
man-jahaon, ba uo uni ma-a paani detangni gonggeanganiko 
dimbrengatna gong-gijanichi gimaaniko gapatna amjaon, 
ua ma apaarang mondoliko ba schoolko matnangjachina. 
Dos gnanggiparangko matnangskachina, chong-motan, 
janerao an-tangan nion uno nikgimin mandeko 
matnangchina. 

Noktango katchapaani aro tom-tom ong-grikani, 
aro mondolini aro schoolni bi-sana namgniko dakanini 
pangchakanisan ma-a paani detangna namako skiani aro 
ranta ka-atani ong-aija, indiba uan jattangni soibho 
ong-aniko rikchengram aro rakkiram gita ong-a. Je jato 
ma-a paarang detangtangna namako skija, aro skatangko 
pilakni namgnina bamatna ranta ka-atja, uajatan soibho 
jatrang baksa chanchapatako man-jawa, maina uarangko 
dakanganiara uajato soibho ong-ani gunrangni nabaani ba 
dongkamaniko champenga. Je jatni mandeni dongram 
nokrango tom-tomani, ku-mongani, ka-rimpaani aro 
ka-sagrikani gri, uandakesan ua jat gimikan ong-gen. Jatni 
ku-mongani, kucholsan ong-ani, ka-rimpaani, gisiksan 
ong-anini pangchakchongmotaniara ma-a paani 
detangtangko gonggijagiparang ong-jana, skatang 
dakanikosan chanchijana, ka-sagrikchina didiatani aro 
skiani ong-a. Je gunrang jatko chuatchongmota, 
chong-motan kakket aro bebe ong-ani, iarangko 
uichengram aro skichengram ma-ani paani ja-arango aro 
uamangni name mesokanirango ong-a Anching gisik ra-na 
nanga, gam ba bilko man-ani, ba bobilko amani rasong 
am uandakarang jatko chuatgiparang ong-ja, indiba sastroo 
ru-utana skang indine sesoa gita, "Kakket ong-ania jatko 
chuata, indiba pap jatrangna kratchaatani ong-a" 
(Toe Ski. 14:34). 

Da-ororo manderang sing-rongenga, Kristian torom 
giproroengoba jat maina chuatako man-kuja aro uni 

ramram janggi tangani obostarang maina nambata ong-ja. 
Chuatako man-kuja ine aro obostarang nambata ong-ja 
ine inaniko anga jechakna sikgenchim, maina uarangko 
bang-bee man-jaobaontiti man-aha ine angabebera-a Jatni 
manderang Kristian toromni miksonggnirangko gisik on-e 
tikkele am-ani kri jat chuatako man-gen. Indiba gamko 
dandakani, lekka porako manani, daka-rikanirangni 
bang-ani, me-su barini aro abarangni aro bol biterangni 
silroroanio chuatako man anina bate namen nambata 
chuatani gnang jena jat miksongode ong-chongmotgipa 
ong-gni rasong onga, chongmotan pilak bebe dakanio, 
kakket dakanio, ka sae dakanio aro rongtale dakanio 
chuataniko man-aniara pilak chasongrangna jatni 
dalbatgipa rasong onggni onga. Mande aro jatba Kristoni 
skiako jarikchina, unon pilak tomtomao aro katchaao 
janggi tangna gita pilak nanggnirang chu sokatako 
manbebegen, chongmotan, "Uni songnok aro toromko 
amchengbo, unon iapilakon nasimangna ondapgen" 
(Mati 6:33). aro Isolni songnokko aro Uni toromko 
am-chengna skichengram ma a aro paani ja-arango 
detangtangko skianian onga. 

II. Detangna ma-a paani groko chotani . 

Ma-a paani dainangani mairongpile dal -a uko 
janapman-aha. Ma-a paa detangtangna ia gro nanganiko 
mairangko dake chotpilna man-gen, iani gimin da-o chanchie 
ninahai. 

Aelita bilsirang re-angmanaha Africa asongni salgro 
jolo gitchambegipa Carthage songjinmani dongani biapko 
niktaiaha. Ua songjinmani dal-begipa mite nokni sambao 
a-ningchi ning-tue cho-e nie chongipa bi-sarang hajalrangni 
sogimin grengrangko nikaha. Ua grengrangko wa-alo 
so-aha ine nika maina wal-ku nangani aro kamani 
chinrangko nikaha. Uororo maa paarang ua mite nokni 
mite Moloch-ko namnikatna gita detangtangko wa-alo 
repretate boli onaha. Ia grengrang indakgipa boli on-gimin 
bi-sarangnin ong-achim. Sastroo sea gita ua ma a paarang 
"an-tangmangni mite dakanirangna antangtangni dedrangko 
sootaha" (Ezek. 23:39). Indakgipa bilongbee namen 
ka-saninggijaniko knae an-ching an-skitnaba donga. 

Daororo pilakba indake dakjawachim ine ina. 
Indioba da ororo una bate ma a paarang detangtangna 
dakenga. Detangko Moloch-na boli on-ode be en 
mangmangsan nisiatako man-aha, indiba da-ororo maa 
paarang detangtangni beenko ongaigija indiba gisik aro 
ka tong aro janggiko Nisiatgipana chanchigija dake 
dakenga. Basako ? aro bao ? ine saoba sing a. Jensalo 
ma a paarang detangtangni gisikni janggini gimin 
simsakjasrang, jensalo ma-apaarang detangtangko Isol aro 
Isolni Songnok baksa skianichi aro dake mesokanichi 
nangrimatna jotton ka-ja, jensalo ma a paarang 
detangtangna Isolni gimin aro Uni ka-saanini gimin aro Uni 
namnikanirangni gimin aro Uni bi sarangko dabianirangni 
gimin skichanga, jerangni bi-sarangna bate matburungrangni 

bi-satangrangan antangtangko dugipa matburungoni skiako 
man-bata - - uandakgipa maa paarang da-ororo 
detangtangko be-enko aro gisikko aro janggiko 
Nisiatgipana boli on-gipa onga. 

Detangtangko namatna ma-a naani 
skichenganian torom ong-a. 

Sastroo seani minggittam gnang jerangna ma-a 
paarang gisik onna nanga. Uarang ian, " Jihovana kenania 
uianini abachengani onga" (Toe Ski. 1 :7); "Nang-ni lsol 
Jihovana kasana nanga . . . Ia kattarang nang-ni katongo 
dongna nanga; aro na-a uarangko nang-ni dedrangna 
skitaitaina nanga" (Deut. 6: 4-7); "Nang-ni pilak 
rakkianirangna bate katongtangko rakkibo; maina uanonin 
janggini ong-katanirang ong-a" (Toe Ski. 4:23). Isolna 
kenani, Isolna ka saani aro ka tongtangko maikai rakkina 
man-gen iarangko detangtangna maa paani skina nanggni 
namanirang ong a. Je jat ba je ma aparang ia skianiko 
mania, ua jat aro ua nok illenggijagipa, kakket aro bebe 
ong-gipaong-gen. 

Bi-sajaachi re-srangna ambrekujaontaltal toromko 
skina nanga. Ian ma-gipani ong-bata kam ong-a, maina 
unsalo ma-gipani simsakanio bi-sa ong-bata. Indiba 
pagipaba uni palko dakna jechakjachina. Ma-gipa baksa 
ka-pana amchongmota aro nangchongmota. Bi-sa bilsi sni 
ong-kujaon skina abachengna nanga Uan dal-nikbegnini 
ong-a, maina indita dambe ong-on bi-sao namgipa 
dakbewalrangni ja-pangrangko donani ong-a Beben saoba 

saoba iako beberajawa aro beberagijagiparang 
detangtang bilsi sni ong-kujaon ba ongmanoa uarangko 
matburungrangni bi sarang gita jakgitel dongna, skatang 
dakna maa paani kattako manijana, geetako ra jana 
onaria. Oe, basakoba basakoba ma a paarang 
antangtangan detangtangni skarangna antangtangko 
bamatskaa. Ian gualbeani onga, aro uni bite nanggni ua 
bi-sarang brion mandeskana ka-sagijagipa, 
an tangtangnasan ka sagipa, skatangkosan dakarigipa 
manderang onga. Manderang basakoba basakoba goka 
gita daka. Uamang mi ge-ani gimin simsakbegen indiba 
detangtangni gimin simsakja. Mechil jawaiako duule 
dilengata maikai matchurang chabaenggipa nosto 
kaninggni miko gabelbele gimaatnamanjawa, indiba 
detangtangni jawaiao chabaengmitingo mamung 
rakkianirangko donja ba uno warachakanirangchi 
duulatja - - Nisiatgipana skatang dake, champengani gri, 
detangtangko gabelbelna ona, danang ! 

Chongipa bisana gisik brigipana gita toromko 
skina nangja, indiba uni chakna ama gita skina nanga. 
Bakgitchakna matchu beenko alja, sok kanaia, maina ua 
matchu beenko oktango jrongatna amjawa. Uandake toe 
bi sana toromko skina nanga. Isolni gimin skibo, indiba 
bisani chakna amani kri skibo. Isolan Salgio donggipa 
Pagipa ong a. Ua pilak janggi tange illenggiparangko 
dakaha, uarangna ka saa aro uamangni bebe aro nama 
dakaniko namnikbea ine skibo. Ma-gipani ja-ao attamprako 

degipana chonbemitingo Isolo bianiko skina abachengode 
nama. Isolni Degipani gimin skibo, maikai ua ia a-gilsako 
bakgitchak onge atchie dalroroaha aro Uni Salgini 
Pagipani namnikaniko pangnan dakaha, aro maikai namana 
ka sagija namgijagiparang Uko chisolo sootaha, aro 
maikai Isol Kristoko sigiminrangoni tangpilatahaaro Ua 
da-o Salgio Uni Pagipa baksa an-chingko dakchakenga. 
Isolni an-chingna kasaaoni an-ching maikai kasagrikna 
nanga ine naate detangko skibo. 

Detangtangna toromko skion maa paa 
an tangtangan gisik ra china, jerangan uamangna 
ong-chongmotani ong-ja ba uamangni ka-tongrangni kosako 
bilko man ja uarangko detangtangna uamang name skina 
ambrejawa. Ma a aro paa kattachi aro kamchi Isolna 
ka sagiparang ong jaode, aro Uo bebera giparang 
ong jaode, Isolna ka-saaniko aro Uo bi-aniko detangna 
skina nangbegen. Batesa bi-sa an-tangan dambepition ua 
chanchipilaniko uininggen. Bi-sarang indakgipa 
ongchongmotgijaniko maibakai rimninggiparang onga. 

Detangtangna toromko skiani gimin Sastrorango 
indake seani gnang: 

"Knatimbo, O Israel, an chingni Isol Jihova 
Saksasan; aro naa nang-ni janggi gimikchi, aro nangni bil 
gimikchi, nang ni Isol Jihovana ka sana nanga. Aro Angni 
nang-na da-alo geeta ia kattarang nangni ka-tongo dongna 
nanga; aro na-a uarangko nang ni dedrangna skitaitaina 
nanga, aro nang ni noko asongmitingo, aro ramako 

re-mitingo, aro tugitelengmitingo aro chakatmitingo, 
uarangni girriin naa agangrikna nanga" (Deut. 6:4-7). 

Jatsa gnang jean ia poraigimin geetanirangko 
rasrange manisrangaha aro uajatan uarangko maniani chin 
biteko chasongrangoni chasongrangona chapagiparang 
ong-baaha. Uajat Jihudi jat onga. Daororo uamang gita 
duk manbegipa jat a-gilsko dongja. Ua jatni itihasko 
poraiode uamangara dukrangko man giparang ong a gita 
nika. Bilsi ritchabrinaagre bilsi 586 B.C. intaltal ua Jihudi 
manderang songtang gri gipin jatrangni gisepo 
songdongpagjparang onga Gipin jatrangni namnikgijaniko, 
sao onaniko, sinjetaniko, chonnikaniko, jitroroataniko, 
ra draaniko, ra sekaniko, patoko donaniko, dokako, 
sootaniko man-ronggipa jat ong a. Da ororo Germany 
a songo uandakgiparang dukko man engpiti, da nang. 
indiba uamang indakgipa balko bilsi ritcharangni gisepo 
ripena nanggiparang ongoba, aro pilak gipinjatrangna bate 
ehampengako man batgiparang ong oba, uamang uarangko 
chegiparang onga ine antangtangko mesokaha, maina ua 
jat kim-kim ketket ma gapgrikaniko man a, Jihudi 
Jihudiskako pangnan dakchaka, uamango chakchikani bil 
bang-a. Indakesan ongaija, Jihudirangni gisepo agilsakni 
skiako man-kalgi parang gnang, changbatgipa doctorrang, 
philosopherrang, skigiparang, ki tapko se-giparang, 
mathematicianrang, ringna aro mamanti sika moanirangko 
kal-na changgiparang aro mandeskarangni dukko 
dakchakgiparang banga donga. 

Iani a-sel mai ? Uamang, "Knatimbo, O Israel, 
anchingni Jihova saksasan" ine ingipa kosako poraigimin 
Sastrorangko aro uandake Sastrorangni gipin nama 
ge-etanirangko aro beng-anirangko gisik on e 
manichongmotronga. Uamang detangtangrangko 
chonbegipa bi-sa intaltal Isolni gimin aro Uni namnikanirang 
aro namnikgijanirangni gimin, rongtalani aro kasagrikanini 
gimin aro saksa sakgipinko dakchakgrikanini gimin, aro 
mande an-tangni gnangaoniko cholgrigipa aro kangal 
chaasigipako dakchakna nanggjiini gimin skiaha, aro maikai 
maa paarang ua mande ra aniko mana an-tangtangan 
kragiparang ongna nanga, iani giminba skiaha. Uandake 
uamang jatko kimkim rikaha jekon mamung duk, 
arikatani, ba gimaataniko man-aniara illengatna ba nisiatna 
mamung saloba amkujachim. Isolosan kimkim kadonggija 
aro Isolni gimin skianiko ma-a paarang detangtangna 
onrikrikani dongjahaode, ia Jihudi jat ruutana skangan 
bon-atsranggimin, gipin chasongrango gisik ra-aniko 
mangijagipajat ongaigenchim. Uamangni cliakchikani aro 
tangroroani bilara, uamangni Isolko uiani, Uo kadongani, 
Uko maniani aro ma a paani detangtangna toromko 
skianiko onrikrikanio ong-a. 

Ma-a paani detangtangko skina nanggni 
mingprakprakni gimin badale janapna iano biapan dongja, 
indibamingprakprakko mingaigen, chong-motan: Ma-a 
paani kattako ra-ani. Indiba ua kattako ra-anion detang 
kratcha-atpilaniko man-jana gita ma-a paa an-tangtangan 

antangtangni kattani aro geetanini gimin simsakbena nanga 
Ma-a paana bamgiparang j a-mano brienba songni niamko 
pe-giparang ong-jawa. An-tanenasan kasaaieiia indiba 
sakgipinraneko chanchironeani aro uamangni nanggniko 
aro namgniko chanchianiko skiani . Ma-a paa 
an-tangtangnasan kasaaigiparang ong-ode ua ka-saako 
detangna skina nangbegen. Bebeko aro kakket dakaniko 
skiani . Maiba ong-aniko donuna gita ma-gipa detangko 
pagipana tol-na skiode, iarangko skiani ja-pangko 
nisiatsrangman aha. Rongtalani gimin skiani, be eni 
rongtalani aro gisikni rongtalani; indiba moila gapgipa noko 
ba be en aro gisik rongtalgijagipa ma a paa rongtalaniko 
skianina champengbeani ong a. Chakchikani , ma a paa 
an-tangtangni chakchike dakanirangchi iarangko skina 
nengrabatgen, indiba chakchikani ge etani ong ja indiba 
an-tangni dakanichi mesokani ong bata. Mandeskako 
mande raani, Isolni pilak dakgimin jasambri, aro sakoni 
dodrangna aro illenggiparangna kasagijaniko dakgijani, 
an-tangni skarangko bamatani, ka sachakani aro 
indakarang detangtangna maa paarangni skina nanggnirang 
ong-a. Mondoli aro schoolba iarangko skina 
dakchakpagen, indiba ma a paani skichengani grisrangode 
ba dakchakpaani grisrangode mondolini aro schoolni kam 
ong-gramainaba donga Mingsako anching gisik rataitaina 
nanga, chong-motan jatni ka sae bebe aro kakket 
dakaniara ua apsan jatni ma-a paarangni noktangtangrango 
chongipa detangtangna ka-sae bebe aro kakket dakaniko 

skiani aro an-tangtangni janggi tanganio ua gunrangko 
mesokani kri ong-gen, indiba, uko badeangjawa ba 
chubatangjawa. Chi donchakramo donggipa chi jokangode 
donchakramo donggipa chini a-aoni chuana bate batkale 
jokdonaamja. 

III. Detanetanena krae aro kraeiia dake 
sastiko on-ani . 

Basakoba basakoba detangtangna ma-a paa 
sastiko on-na nanga. Aro sastiara bisani namgnina 
kapachongmota. Saoba saoba ma-a paarang Sastroni 
gipin geetanirangko manirongjaoba Sastroo maiba skiani 
gnang jeko uamang agredugae mania, chong motan 
detangko dokani gimin indine skianiko tikkele mania, 
"Bi-saoniko doke skianiko rariknabe, maina naa uko 
betsmitchidokobauasijawa . . . An-tangni betsmitko 
salrikgipa an-tangni depanteko mitchia; indiba una 
ka-sagipa nanga gita uko doke skia" (Toe Ski. 23:13; 
13:24). 

Betchi bajakchi pilnipil pilnipil dokaniara detangna 
ma-a paani kosako tochakani ong ode, saoba saoba ma-a 
paarang detangtangna ka-sabea ine inskana man-genchim. 
Indiba indakgipa agredugae betchi dokgipa ma-a paarang 
detangko bet dokanichi detangni be-eno pari dakatpiloba 
gisikni branganiko ba namgijako namatjanaba donga, 
maina an-tangtangni ka onangani a-sel ba a-jak sokatani 
ba ka-sachakgijani aselsan sastiko on-a Kaonanganiara 

ba a-jak sokataniara betko rirn gipa ongode, sastiko 
on-aniara ong gramaiani ong-aija indiba detangko 
namgijako bilongbate dakangna didiatgipa ong-baskanaba 
donga. Unsalo betko salrikaniara namen nambata. 
Detangko bet dokaniara ma-a paani ka-tongkoba 
dokchapode, chongmotan uamangba dukko 
man-chapchongmotode, indakgipa dokani detangna 
an-sengatani sam gita ongbana ama. 

Betchi dokanina agreba detangtangna sastiko 
on-ani chol bang-a aro nambata gnang ine gisik rabo. 
Uarangko ma-apaarangjakkalangchina. Sastiko detangna 
on on ia niamko jarikpaode, bang-e brangjawa, 
chongmotan bisani namgijako dakani kri sastini rokom 
ba jrimani ong china, aro, ong na cimode, ua sastiko 
on-aniara bi sani namgijako dakgiminko namatpilaniba 
on pilani ba repair ka-ani rokom gita ong-china. Sastroo 
segimin gita ong china, chong motan, "Pagiparang, 
detangtangko kaonangatnabe, indiba Gitelni skianio aro 
de-mesaanio uamangko mande dakbo" (Eph. 6:4). 

IV. Detangtangko namatna skianiara 
ma-gipanima ba pagipani dai ? 

Da-o segimin ia sing-anina sechakna dakchakna 
gitasa seaiaha, indiba sing-aniko chu-soke aganchakkuja. 
Beben, uko chu-soke aganchakna amja, aro chu-soke 
aganchakna amgipako anga ui-ja. Mande ja achi re-on 
badia ja-a nangbatgipa ong-a, jakranima ba jakasini ? 

Sakoni do-o bangbango bilon badia grangko nangbata, 
jakranima ab jakasini ? ine sing-anirang gita iaprobondoni 
sing-ani onga. Je ja-aba ongchong jean namja, jakra 
ongchong jakasi ongchong, kengbe kengbe tengdik 
tengdik dakesa re-aigenchim, aro do-oni je grang be-aha, 
jakra jakasi ong chong, bilpakpake bangbangona 
bildoangna amgija dongarigenchim. 

Ma-a aro paa detangtangko namatna skina 
sakprakan apsan gro nanggnigipa onga, aro aiao je ma-ana 
baje paana jean grotangko chotna gelnajotton kaa. Bisani 
bilsi bang-ani, aro ua me-a ba me-chik ongani kri, detangko 
namatna skiani tongtong ong gipa pal ma-gipani ba 
pagipaniba ong a, indiba detangna, me a ba me-chik 
ong-bo, ma-ani aro paaniba pal donga. Ma-a paani 
detangtangko namatna jotton ka anion, ba namako 
skianion, an-tangko bamatna uko ranta ka anion aro uni 
namgniko chanchion, uamang sakgnian, gisiksan ongao, 
kumongna aro karimna nanga. Ongjaode, salpaani pal 
uamangni dakaniara salgrikanisa ong aigen. Pagipa 
detangna ma-gipani beng-ako ge-etskaode, ba ma-gipa 
pagipani beng-ako ge-etskaode, ba pagipa ma-gipani nama 
ine inako namja ine inskae ma-gipako chonnikode, ba 
ma-gipa pagipani dakako uandake chonnikode, ba pagipani 
ka-onanganiko champengna gita ma-gipa detangko 
pagipana tol-na ge-etode, ua nok illenggipa ong-e ga-aknaba 
donga, mainabol ning-o bolko chagipajo-ongrang uanokni 
krongrangko nosto ka-enga. Je noko ma-a paa ka-sagrika 

detangtangna skiani, ranta ka-ani aro namgnini gimin 
chanchipaa, kumonggrika, dakrimpaa, ua nokogipa 
bi-sarangni mikkangchi ong-bagnini gimin kenchakani gri. 

V. Ma-a paa ong-ani mairongpile 
dajjukgnini ong-a . 

Sastroko scgiparang mande baksa Isolni 
nangrimani mairongpile nama aro namgnina kapaa, uamang 
agilsakni biding pagipani aro magipani detangtang baksa 
nangrimaniko indine toe mesokaha, "Anga na-simangko 
rachakgen, aro anga nasimangni Pagipa, aro nasimang 
angni depanterang aro demechikrang ong-gen ine 
Bilakbatgipa agana" (2 Kor. : 1 7, 1 8). Sastroko segiparang 
manderangna Isolni kasachakbeaniko mesoke tona ine 
dedrangna a gilsakni biding pagipani ka sachakaniko indine 
toaha, "Pagipa maikai an-tangni dedrangna kasachaka, 
uandake an-tangna kengiparangna Jihova kasachaka" 
(Git. 1 03 : 1 1 - 1 3). Sastroko segiparang manderangna Isolni 
simsakani aro namgniko dakaniko toe mesokna ine 
a gilsakni biding pagipani detangtangko aldumittanganiko 
indine toaha, "Na simang namgija ong eba na simangni 
dedrangna namnamako on-na uiode, indide mairongpile 
bate salgio donggipa na simangni paa, Uo bi giparangna 
namnamako on-gen ?" (Mati 7:11). Sastroko segiparang 
manderangna Isolni tipgijagipa ka saako tona ine a gilsakni 
biding rinok rinok ong-batgipa ka-saanina bate Isolni ka saa 
mairongpile batgipa ong-a ine indine toaha, "Jihova angko 
watgalaha, aro Gitel angko gualaha ine Zion aganaha. 

An-tangni satipni depantena kasachakjana gita mechik 
an-tangni sok chagipa bisako gualna amama ? oe, iamang 
gualnaba donga, indiba anga nang-ko gualjawa" 
(lsaia49:14, 15). 

Uandake detanglang baksa maa paani 
nangrimaniko aro uamangna dai nanganiko tosusaani gita 
jakkale Sastroko segiparang manderangna Isolni simsakani 
namgniko dakani aro tipgijagipa kasaaniko skiaha. Isol 
chubatgipani namanirangko, kasachakanirangko, 
simsakaniko mesokna gita uamang toani gita jakkale 
a gilsakogipa manderangni gisepo chubatgipa aro 
gamchatnikbatgipa nangrimanirang aro dai nanganirangko 
jakkalaha, chongmotan detangna maani aro paani 
ka-saani, skiani, ranta ka-ani aro simsakani. Una agre 
dalbata gri. Delangtangko namatna skianio magipani aro 
pagipeini dai nanggni mairongpile dala, mairongpile aiao 
inmanani, mairongpile nanggni ong a. 

Aro bisarang mairongpile gamchatnikgiminrang 
ong-a. Jisuni indine agananirangko gisik ra-ode ma-sigen, 
"Bi-sa chongiparangko angona rebana onbo, uamangko 
da-beng; maina indakgiparangnin Salgini Songnok 
ong-a . . . Bebenangana-simangnaagana, Na-simang 
pil-e bi-sa chongiparang gita ong-jaode, na-simang mamung 
dakeba Salgini Songnoko napjawa . . .Jemandeango 
bebera-gipa iachongiparangoni saksako jagidotatgen, uni 
gitoko jatani ro-ong dal-gipako kadingdee uko sagal tu-ao 
dubiatanunanambata"(Mati 19:14; 18:3-6). 

Jekai Zakarius Johonni gimin sing-aha uandake 
ma-a paa sakprakprakan an-tangmangni deni gimin 
sing-naba donga, "la bisa mai ong-gen ?" Ua sing-anina 
aganchakani uamangni jako gnang. Uamangni detangko 
skiani rokomo, namgniko dakanio ua sing-anina 
aganchakani gnang. Ma-ani jakosan ong-srangja, paani 
jakosan ong-srangja, indiba sakgnini jakrango 
dongchongmota. 

